ປະຊາຊົນຍັງສືບຕໍ່ປະທ້ວງ ໃນ Bahrain
ປະຊາຊົນກວ່າແສນຄົນ ເຂົ້າຮ່ວມການປະທ້ວງ ຕໍ່ຕ້ານລັດຖະບານ ໃນ Bahrain ເຖິງແມ່ນກະສັດໄດ້ຍິນຍອມໃຫ້ ໂດຍການປ່ອຍນັກໂທດຫລາຍສິບຄົນ.
ພວກປະທ້ວງຕໍ່ຕ້ານລັດຖະບານ ຈໍານວນຫຼາຍກວ່າ 1 ແສນຄົນ ໄດ້ພາກັນລົງສູ່ ຖະໜົນປະທ້ວງ ໃນວັນອັງຄານ ວານນີ້ ເດີນຂະບວນໃນນະຄອນຫຼວງ Manana ຂອງ ປະເທດ Bahrain ໃນການສະແດງພະລັງຢ່າງຂະໜານ ໃຫຍ່ ຕໍ່ຕ້ານລະບອບລາຊາທິປະໄຕທີ່ກໍາລັງປະສົບກັບ ບັນຫາໜັກຢູ່ນັ້ນ ເຖິງແມ່ນວ່າກະສັດຂອງ Bahrain ໄດ້ປ່ອຍພວກນັກໂທດທາງການເມືອງຈໍານວນຫຼາຍສິບຄົນ ໃນການອ່ອນຂໍ້ຫຼືຍິນຍອມຕໍ່ພວກຝ່າຍຄ້ານ ອີກຄັ້ງນຶ່ງ ພວກຈັດຕັ້ງການຊຸມນຸມດັ່ງກ່າວ ໄດ້ເອີ້ນການຮວມຊຸມນຸມໃນວັນອັງຄານນີ້ວ່າເປັນການ ປະທ້ວງເພື່ອປະຊາທິປະໄຕຄັ້ງໃຫຍ່ສຸດທີ່ເຄີຍເຫັນມາ ໃນປະເທດເກາະນ້ອຍໆ ທີ່ຕັ້ງ ຢູ່ໃນເຂດອ່າວເປີເຊຍ ທີ່ມີປະຊາກອນພຽງແຕ່ 5 ແສນເທົ່ານັ້ນ ພວກຜູ້ຊາຍ, ແມ່ຍິງແລະພວກເດັກນ້ອຍຫລາຍພັນຄົນທີ່ແກ່ວງທຸງຊາດໄປມາ ຊຶ່ງສ່ວນ ໃຫຍ່ເປັນພວກຊົນກຸ່ມໃຫຍ່ຍ ຊາວ Shi’ite ນັ້ນ ໄດ້ຍຶດນະຄອນຫຼວງ Manama ໝົດມື້ ແລະໄດ້ເດີນຂະບວນວົນວຽນ ອ້ອມຮອບເຂດການເງິນແລະຫ້າງສັບພະສິນຄ້າຂອງ Bahrain ເພື່ອຮຽກຮ້ອງໃຫ້ລົ້ມເລີກລັດຖະບານ ໃນການເດີນຂະບວນທີ່ສະແດງອອກ ເຖິງຄວາມເປັນເອກະພາບແຫ່ງຊາດ